text: [{"text_idx": "#000004", "text": "Hidhattoonni Husii Misaa\u2019ila fegeenya dheeraa furguuggeffamu gara magaalaa guddoo Sa\u2019udii kan tate Riyaaditti dhukaasuu beeksiisan. Misaayilli loltoonni husii darbatan kun Buufata Xiyyaaraa magaalaa Riyaad keessatti argamu cinatti kan kufe tahuu gabaasni arganne ni mul\u2019isa."}, {"text_idx": "#000005", "text": "Dubbi himaan hidhattoota Husii Aljaziiraaf akka himetti: Misaa\u2019ila Burkan-H jedhamu kan fageenya kilomeetra 800 ol furguuggeffamu, Yaman irraa gara Sa\u2019udiitti dhukaasuu hime. Itti dabaluudhaanis, misaayilli gara magaalaa Riyaad darbatan osoo hin kufiniin dura, fageenya kilomeetira 500 ol kan deeme ta\u2019uu hime.Ministeerri Ittisa Sa\u2019udii misaa\u2019ila Yaman irraa gara biyya isaanii dhukaafame qilleensa irratti fashaleessuu beeksise."}]